Hoor hoe mooi sing Anne Hathaway in nuwe fliek
JY LEES NOU Hoor hoe mooi sing Anne Hathaway in nuwe fliek
Sy't haar hare vir Les Misérables afgeknip. En Anne Hathaway is ná vele ander aktrises soos Kate Winslet en Amy Adams eers vir die rol van Fantine oorweeg. Kyk na dié roerende lokprent van Les Misérables waarin jy Anne die bekende "I Dreamed a Dream" hoor sing
Ná 'n suksesvol musiekblyspel van Victor Hugo se klassieke 19de eeuse roman, is daar nou 'n fliekweergawe van Les Misérables met Tom Hooper in die regisseurstoel. (Jy sal hom herken as die regisseur van die onlangse suksesvolle The King's Speech.)
Benewens Hathaway, is die res van die akteurs 'n paar gróót name: Amanda Seyfried, Helena Bonham Carter, Hugh Jackman en Russell Crowe.
Die storie handel oor 'n gevangene, Jean Valjean, wat op parool vrygelaat word, maar dan die reëls breek om vir homself 'n nuwe lewe te skep. Dit speel af in Frankryk in die 19de eeu teen die agtergrond van die Julie-revolusie van 1832.
Anne Hathaway het haar hare kortgeknip vir die rol, want daar is 'n toneel waar haar karakter haar hare verkoop.